A 2019-es FIA Formula–3 magyar nagydíj egy két futamból álló versenyhétvége volt, amelyet augusztus 3–4. között rendeztek meg a Hungaroring versenypályán Mogyoródon. Ez volt az ötödik fordulója a 2019-es FIA Formula–3 bajnokságnak. A versenyeket a Formula–1 magyar nagydíj betétfutamaiként tartották meg. Az első versenyt a dán Christian Lundgaard, míg a másodikat Marcus Armstrong nyerte meg.